กฎกระทรวงกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ชนิด ลักษณะรายละเอียดของวัสดุที่ใช้ผลิต อัตราเผื่อเหลือเผื่อขาดและคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว(ฉบับที่ ๓)พ.ศ. ๒๕๕๒ อาศัยอำนาจตามความในมาตรา๕ มาตรา ๘ วรรคสอง มาตรา ๑๖ มาตรา ๒๖ มาตรา ๓๒ วรรคหนึ่ง และมาตรา ๓๓แห่งพระราชบัญญัติมาตราชั่งตวงวัด พ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ ๑[๑] กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปข้อ ๒ ให้ยกเลิกความใน (๔) ของข้อ ๗แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิตอัตราเผื่อเหลือเผื่อขาดและคำรับรองของเครื่องชั่งตวงวัด และหลักเกณฑ์และวิธีการจดทะเบียนเครื่องหมายเฉพาะตัวพ.ศ. ๒๕๔๖ และให้ใช้ความต่อไปนี้แทน(๔) มาตรวัดมวลโดยตรง คือมาตรวัดที่ได้รับการออกแบบเพื่อหาค่ามวลของของเหลวหรือก๊าซที่มีสถานะเป็นไอที่ไหลผ่านมาตรวัดโดยตรงโดยไม่ต้องใช้เครื่องมืออุปกรณ์เสริมหรือข้อมูลบอกคุณสมบัติของของเหลวหรือก๊าซที่มีสถานะเป็นไอขณะทำการวัดจากแหล่งภายนอกระบบข้อ ๓ ให้เพิ่มความต่อไปนี้เป็นข้อ ๕๒/๑แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิตอัตราเผื่อเหลือเผื่อขาดและคำรับรองของเครื่องชั่งตวงวัด และหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖ข้อ ๕๒/๑ เครื่องตวงน้ำมันเชื้อเพลิงชนิดสูบที่มีอุปกรณ์เป็นเครื่องหยอดเหรียญสอดธนบัตรหรือบัตรเครดิต นอกจากต้องมีลักษณะตามข้อ ๕๒ แล้วอุปกรณ์ที่เป็นเครื่องหยอดเหรียญ สอดธนบัตรหรือบัตรเครดิตต้องมีลักษณะเพิ่มเติมดังต่อไปนี้(๑)เครื่องหยอดเหรียญ สอดธนบัตรหรือบัตรเครดิตต้องมีลักษณะเป็นกลไกสำหรับควบคุมการอัดส่งน้ำมันเข้าไปในเครื่องตวง(๒)เครื่องหยอดเหรียญ สอดธนบัตรหรือบัตรเครดิตต้องมีส่วนแสดงค่าจำนวนเงินทั้งหมดที่เครื่องได้รับในการอัดส่งน้ำมันเข้าไปในเครื่องตวงแต่ละครั้งไว้บนตัวเครื่องในบริเวณที่สามารถอ่านได้ง่ายและมองเห็นได้ชัดเจนข้อ ๔ ให้ยกเลิกบทนิยามคำว่า ระบบการวัดมวลของเหลว ในข้อ ๕๔แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ชนิด ลักษณะรายละเอียดของวัสดุที่ใช้ผลิต อัตราเผื่อเหลือเผื่อขาดและคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖ข้อ ๕ ให้เพิ่มบทนิยามคำว่า ระบบการวัดมวล ระหว่างบทนิยามคำว่า ระบบการวัดปริมาตรของเหลว และ อุปกรณ์ควบ ในข้อ ๕๔แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิตอัตราเผื่อเหลือเผื่อขาดและคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖ระบบการวัดมวล หมายความว่าระบบที่ประกอบด้วยมาตรวัดมวลโดยตรงอุปกรณ์ควบและอุปกรณ์เสริมข้อ ๖ ให้ยกเลิกความในบทนิยามคำว่า ปริมาณน้อยที่สุดที่วัดได้ของระบบ ในข้อ ๕๔ แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิต อัตราเผื่อเหลือเผื่อขาดและคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัวพ.ศ. ๒๕๔๖ และให้ใช้ความต่อไปนี้แทนปริมาณน้อยที่สุดที่วัดได้ของระบบ หมายความว่าปริมาณน้อยที่สุดที่ระบบการวัดปริมาณของของเหลวหรือก๊าซที่มีสถานะเป็นไอสามารถวัดได้อย่างถูกต้องเว้นแต่(๑)ระบบการวัดปริมาณของของเหลวที่มีไว้เพื่อจ่ายของเหลวหรือระบบการวัดปริมาณของก๊าซที่มีสถานะเป็นไอที่มีไว้เพื่อจ่ายก๊าซที่มีสถานะเป็นไอในสองกรณีนี้ ปริมาณน้อยที่สุดที่วัดได้ของระบบ คือ ปริมาณจ่ายต่ำสุดของระบบ(๒)ระบบการวัดปริมาณของของเหลวที่มีไว้เพื่อรับของเหลวหรือระบบการวัดปริมาณของก๊าซที่มีสถานะเป็นไอที่มีไว้เพื่อรับก๊าซที่มีสถานะเป็นไอในสองกรณีนี้ ปริมาณน้อยที่สุดที่วัดได้ของระบบ คือ ปริมาณรับต่ำสุดของระบบความในวรรคหนึ่ง(๑) และ (๒) ให้ใช้บังคับเมื่อปริมาณที่วัดมีหน่วยเป็นปริมาตรสำหรับมาตรวัดปริมาตรของเหลว มาตรวัดปริมาตรน้ำหรือมาตรวัดปริมาตรก๊าซที่มีสถานะเป็นไอ และปริมาณที่วัดมีหน่วยเป็นน้ำหนักสำหรับมาตรวัดมวลโดยตรงข้อ ๗ ให้ยกเลิกความในบทนิยามคำว่า อัตราการไหลสูงสุด ในข้อ ๕๔แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิต อัตราเผื่อเหลือเผื่อขาดและคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖ และให้ใช้ความต่อไปนี้แทนอัตราการไหลสูงสุด หมายความว่าอัตราการไหลสูงสุดที่มาตรวัดสามารถทำงานได้โดยไม่เกิดความเสียหายกับตัวมาตรวัดและความคลาดเคลื่อนของมาตรวัดไม่เกินไปกว่าอัตราเผื่อเหลือเผื่อขาดที่กำหนดข้อ ๘ ให้เพิ่มความต่อไปนี้เป็นข้อ ๖๗/๑แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิตอัตราเผื่อเหลือเผื่อขาดและคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖ข้อ ๖๗/๑ มาตรวัดปริมาตรน้ำมันเชื้อเพลิงตามสถานีบริการที่มีอุปกรณ์ควบและอุปกรณ์เสริมเป็นเครื่องหยอดเหรียญสอดธนบัตร หรือบัตรเครดิต นอกจากต้องมีลักษณะตามข้อ ๖๗ แล้ว อุปกรณ์ควบและอุปกรณ์เสริมที่เป็นเครื่องหยอดเหรียญสอดธนบัตร หรือบัตรเครดิตต้องมีลักษณะเพิ่มเติม ดังต่อไปนี้(๑)เครื่องหยอดเหรียญ สอดธนบัตรหรือบัตรเครดิตต้องมีลักษณะเป็นกลไกการหยุดการส่งจ่ายน้ำมันเชื้อเพลิงล่วงหน้าติดอยู่กับตัวมาตรวัด(๒)เครื่องหยอดเหรียญ สอดธนบัตรหรือบัตรเครดิตต้องมีส่วนแสดงค่าจำนวนเงินทั้งหมดที่เครื่องได้รับในการจ่ายน้ำมันแต่ละครั้งไว้บนตัวเครื่องในบริเวณที่สามารถอ่านได้ง่ายและมองเห็นได้ชัดเจนข้อ ๙ ให้ยกเลิกความในข้อ ๖๙แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิตอัตราเผื่อเหลือเผื่อขาดและคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖และให้ใช้ความต่อไปนี้แทนข้อ ๖๙ ในส่วนนี้ของเหลว หมายความว่า น้ำมันเชื้อเพลิงน้ำมันหล่อลื่น และก๊าซปิโตรเลียมเหลว แต่ไม่รวมถึงน้ำก๊าซที่มีสถานะเป็นไอ หมายความว่าก๊าซธรรมชาติซึ่งเป็นก๊าซไฮโดรคาร์บอนที่ประกอบด้วยมีเทนเป็นส่วนใหญ่โดยอัดเก็บไว้ในภาชนะภายใต้ความดันสูงอยู่ในสภาพเป็นไอก๊าซที่อัดแน่นเพื่อนำมาใช้เป็นเชื้อเพลิงสำหรับยานพาหนะทั้งนี้ ไม่รวมถึงก๊าซธรรมชาติเหลว (Liquefied Natural Gas (LNG))ข้อ ๑๐ ให้เพิ่มความต่อไปนี้เป็นข้อ ๖๙/๑แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิตอัตราเผื่อเหลือเผื่อขาดและคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖ข้อ ๖๙/๑ ระบบการวัดมวลต้องมีลักษณะ ดังต่อไปนี้(๑)อัตราส่วนระหว่างอัตราการไหลสูงสุดกับอัตราการไหลต่ำสุดสำหรับระบบการวัดมวล(ก) ในกรณีก๊าซปิโตรเลียมเหลวหรือก๊าซที่มีสถานะเป็นไอต้องไม่น้อยกว่า ๕ต่อ ๑(ข)ในกรณีน้ำมันเชื้อเพลิงหรือน้ำมันหล่อลื่น ต้องไม่น้อยกว่า ๑๐ ต่อ ๑(๒)ต้องมีวิธีการปรับแต่งมาตรวัดมวลโดยตรงเพื่อปรับเปลี่ยนค่าอัตราส่วนระหว่างปริมาณที่แสดงกับปริมาณของของเหลวหรือก๊าซที่มีสถานะเป็นไอที่วัดได้จริงโดยระบบการวัดของมาตรวัดซึ่งวิธีการปรับแต่งดังกล่าวต้องไม่ใช้ระบบท่อทางลัดและต้องมีผนึกเพื่อป้องกันการปรับแต่งในภายหลัง(๓)ส่วนแสดงค่า(ก)ต้องมีส่วนแสดงค่าหลัก(ข)ส่วนแสดงค่าต้องแสดงชื่อหรือสัญลักษณ์ของหน่วยที่ใช้ในการวัด(ค) ค่าขั้นหมายมาตราให้แสดงเป็นค่า ๑ × ๑๐k ๒ × ๑๐k หรือ ๕ × ๑๐k โดย k เป็นเลขจำนวนเต็มบวกจำนวนเต็มลบ หรือศูนย์(ง)ค่าขั้นหมายมาตราต้องไม่มากกว่าร้อยละ ๐.๕ ของปริมาณน้อยที่สุดที่วัดได้ของระบบ(จ)การแสดงค่าแบบดิจิทัล ให้แสดงตัวเลขอย่างน้อย ๑ ตำแหน่งที่ตำแหน่งขวาสุดโดยให้มีเครื่องหมายจุดทศนิยม (.) หรือเครื่องหมายจุลภาค (,)คั่นระหว่างเลขจำนวนเต็มและเลขหลังจุดทศนิยม และในการแสดงค่านี้ต้องแสดงตัวเลขทางซ้ายของเครื่องหมายจุดทศนิยมอย่างน้อย๑ ตำแหน่ง และแสดงตัวเลขทางขวาของเครื่องหมายทุกตำแหน่งสำหรับการแสดงค่าศูนย์อาจแสดงโดยเลขศูนย์ ๑ตำแหน่งทางขวาสุดโดยไม่ต้องมีเครื่องหมายก็ได้(ฉ)ส่วนแสดงค่าต้องมีวิธีการตั้งศูนย์อย่างถูกต้องไม่ว่าโดยวิธีอัตโนมัติหรือไม่เว้นแต่ในกรณีที่เป็นส่วนแสดงค่าของมาตรวัดที่ติดตั้งอยู่ในระบบขนส่งทางท่อ(ช)ให้นำความในข้อ ๕๙ (๕) (ข) (ค) (ง) และ (ฉ)มาใช้บังคับกับส่วนตั้งศูนย์ของส่วนแสดงค่าโดยอนุโลม(๔)ส่วนคำนวณราคาต้องแสดงราคาต่อหน่วยอย่างถูกต้องตรงตามชนิดของผลิตภัณฑ์ก่อนทำการส่งจ่ายทุกครั้ง(๕)การแสดงปริมาณและราคาซื้อขายรวมสำหรับการซื้อขายครั้งหนึ่ง ๆ เมื่อการวัดปริมาณส่งจ่ายเสร็จสิ้นลงต้องแสดงปริมาณส่งจ่ายรวมและราคาซื้อขายรวมเป็นเวลาอย่างน้อย ๕ นาทีหรือจนกว่าจะมีการซื้อขายครั้งต่อไปข้อ ๑๑ ให้ยกเลิกความในข้อ ๗๐ และข้อ ๗๑แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิต อัตราเผื่อเหลือเผื่อขาดและคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖และให้ใช้ความต่อไปนี้แทนข้อ ๗๐ ในกรณีที่ระบบการวัดมวลมีส่วนพิมพ์ค่าหรือเครื่องบันทึกการเก็บเงินส่วนพิมพ์ค่าหรือเครื่องบันทึกการเก็บเงินนั้นต้องมีลักษณะ ดังต่อไปนี้(๑)มีขั้นหมายมาตราเท่ากับส่วนแสดงค่า(๒)พิมพ์ผลการวัดให้ตรงกับผลการวัดซึ่งแสดงโดยส่วนแสดงค่า(๓)พิมพ์ผลการวัดเมื่อการวัดเสร็จสิ้นสมบูรณ์(๔)แสดงรายละเอียดการพิมพ์ผลการวัด ดังต่อไปนี้(ก)ปริมาณการส่งจ่ายทั้งหมด(ข)ราคาต่อหน่วยของผลิตภัณฑ์(ค)ราคาซื้อขายรวม(ง)ข้อมูลบ่งบอกชนิดของผลิตภัณฑ์ โดยใช้ชื่อ สัญลักษณ์ อักษรย่อ หรือรหัสสินค้า(จ)วัน เดือน ปี ที่จำหน่ายข้อ ๗๑ มาตรวัดมวลโดยตรงต้องมีส่วนแก้ไขค่าความหนาแน่นของของเหลวหรือก๊าซที่มีสถานะเป็นไอที่ทำการวัดและต้องมีส่วนรักษาสถานะเพื่อรักษาสถานะของก๊าซปิโตรเลียมเหลวหรือก๊าซที่มีสถานะเป็นไอให้อยู่ในสถานะของของเหลวหรือสถานะที่เป็นไอตลอดช่วงทำการวัดและถ้าส่วนนี้สามารถปรับแต่งได้ต้องมีผนึกเพื่อป้องกันการแก้ไขหลังจากปรับแต่งแล้วข้อ ๑๒ ให้ยกเลิกความในข้อ ๗๔ และข้อ ๗๕แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิตอัตราเผื่อเหลือเผื่อขาดและคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖และให้ใช้ความต่อไปนี้แทนข้อ ๗๔ อัตราเผื่อเหลือเผื่อขาดของมาตรวัดมวลโดยตรงให้เป็นไปตามที่กำหนดไว้ดังต่อไปนี้(๑)อัตราเผื่อเหลือเผื่อขาดสำหรับการให้คำรับรองชั้นแรกและการให้คำรับรองชั้นหลังกรณีใช้วัดน้ำมันเชื้อเพลิงหรือน้ำมันหล่อลื่นที่ปริมาณที่ทดสอบไม่น้อยกว่าปริมาณน้อยที่สุดที่วัดได้ของระบบณ อุณหภูมิ ความดัน และอัตราการไหลใด ๆ ให้มีทั้งฝ่ายมากและฝ่ายน้อย ดังต่อไปนี้(ก)สำหรับมาตรวัดที่ได้ติดตั้งเข้าระบบการวัดมวลให้อัตราเผื่อเหลือเผื่อขาดเป็นไปตามตาราง ดังต่อไปนี้ปริมาณที่ทดสอบ (M)(กิโลกรัม)อัตราเผื่อเหลือเผื่อขาด๐.๑ ถึง ๐.๒๐.๒ ถึง ๐.๔๐.๔ ถึง ๑๑ ถึง ๒ตั้งแต่ ๒ ขึ้นไป๐.๐๒ M๔ กรัม๐.๐๑ M๑๐ กรัม๐.๐๐๕ M(ข)สำหรับมาตรวัดที่ยังไม่ได้ติดตั้งเข้าระบบการวัดมวลให้อัตราเผื่อเหลือเผื่อขาดเป็นกึ่งหนึ่งของอัตราเผื่อเหลือเผื่อขาดตาม (ก)แต่ต้องไม่ต่ำกว่าร้อยละ ๐.๓ ของปริมาณที่ทดสอบ(๒)อัตราเผื่อเหลือเผื่อขาดสำหรับการให้คำรับรองชั้นแรกและการให้คำรับรองชั้นหลังกรณีใช้วัดก๊าซปิโตรเลียมเหลวที่ปริมาณที่ทดสอบไม่น้อยกว่าปริมาณน้อยที่สุดที่วัดได้ของระบบณ อุณหภูมิ ความดัน และอัตราการไหลใด ๆ ให้มีทั้งฝ่ายมากและฝ่ายน้อย ดังต่อไปนี้(ก)สำหรับมาตรวัดที่ได้ติดตั้งเข้าระบบการวัดมวลให้อัตราเผื่อเหลือเผื่อขาดเป็นไปตามตาราง ดังต่อไปนี้ปริมาณที่ทดสอบ (M)(กิโลกรัม)อัตราเผื่อเหลือเผื่อขาด๐.๑ ถึง ๐.๒๐.๒ ถึง ๐.๔๐.๔ ถึง ๑๑ ถึง ๒ตั้งแต่ ๒ ขึ้นไป๐.๐๔ M๘ กรัม๐.๐๒ M๒๐ กรัม๐.๐๑ M(ข)สำหรับมาตรวัดที่ยังไม่ได้ติดตั้งเข้าระบบการวัดมวลให้อัตราเผื่อเหลือเผื่อขาดเป็นกึ่งหนึ่งของอัตราเผื่อเหลือเผื่อขาดตาม (ก)แต่ต้องไม่ต่ำกว่าร้อยละ ๐.๖ ของปริมาณที่ทดสอบ(๓)อัตราเผื่อเหลือเผื่อขาดสำหรับการให้คำรับรองชั้นแรกและการให้คำรับรองชั้นหลังกรณีใช้วัดก๊าซที่มีสถานะเป็นไอที่ปริมาณที่ทดสอบไม่น้อยกว่าปริมาณน้อยที่สุดที่วัดได้ของระบบณ อุณหภูมิ ความดัน และอัตราการไหลใด ๆ ให้มีทั้งฝ่ายมากและฝ่ายน้อย ดังต่อไปนี้(ก)สำหรับมาตรวัดที่ได้ติดตั้งเข้าระบบการวัดมวลให้อัตราเผื่อเหลือเผื่อขาดเป็นไปตามตาราง ดังต่อไปนี้ปริมาณที่ทดสอบ (M)(กิโลกรัม)อัตราเผื่อเหลือเผื่อขาด๐.๑ ถึง ๐.๒๐.๒ ถึง ๐.๔๐.๔ ถึง ๑๑ ถึง ๒ตั้งแต่ ๒ ขึ้นไป๐.๐๘ M๑๖ กรัม๐.๐๔ M๔๐ กรัม๐.๐๒ M(ข)สำหรับมาตรวัดที่ยังไม่ได้ติดตั้งเข้าระบบการวัดมวลให้อัตราเผื่อเหลือเผื่อขาดเป็นกึ่งหนึ่งของอัตราเผื่อเหลือเผื่อขาดตาม (ก)แต่ต้องไม่ต่ำกว่าร้อยละ ๑.๒ ของปริมาณที่ทดสอบ(๔)อัตราเผื่อเหลือเผื่อขาดสำหรับปริมาณน้อยที่สุดที่วัดได้ของระบบ(ก)สำหรับมาตรวัดที่ได้ติดตั้งเข้าระบบการวัดมวลของน้ำมันเชื้อเพลิงน้ำมันหล่อลื่นก๊าซปิโตรเลียมเหลว หรือก๊าซที่มีสถานะเป็นไอให้อัตราเผื่อเหลือเผื่อขาดสำหรับปริมาณน้อยที่สุดที่วัดได้ของระบบเป็น ๒ เท่าของอัตราเผื่อเหลือเผื่อขาดตาม(๑) (ก) (๒) (ก) หรือ (๓) (ก)(ข)สำหรับมาตรวัดที่ยังไม่ได้ติดตั้งเข้าระบบการวัดมวลของน้ำมันเชื้อเพลิงน้ำมันหล่อลื่นก๊าซปิโตรเลียมเหลว หรือก๊าซที่มีสถานะเป็นไอให้อัตราเผื่อเหลือเผื่อขาดสำหรับปริมาณน้อยที่สุดที่วัดได้ของระบบเป็น ๒เท่าของอัตราเผื่อเหลือเผื่อขาดตาม (๑) (ข) (๒) (ข) หรือ (๓) (ข)(๕)อัตราเผื่อเหลือเผื่อขาดสำหรับทุกกรณีต้องไม่น้อยกว่าอัตราเผื่อเหลือเผื่อขาดสำหรับปริมาณน้อยที่สุดที่วัดได้ของระบบของน้ำมันเชื้อเพลิงน้ำมันหล่อลื่น ก๊าซปิโตรเลียมเหลว หรือก๊าซที่มีสถานะเป็นไอ(๖)ของเหลวหรือก๊าซที่มีสถานะเป็นไอที่นำมาใช้ในการทดสอบมาตรวัดต้องเป็นของเหลวหรือก๊าซที่มีสถานะเป็นไอชนิดเดียวกันกับที่จะวัดจริงหรือที่มีคุณสมบัติทางกายภาพใกล้เคียงหรือเทียบเท่าหรือเป็นของเหลวหรือก๊าซที่มีสถานะเป็นไอตามที่รัฐมนตรีประกาศกำหนดข้อ ๗๕ กรณีใช้วัดของเหลวความสามารถในการทำซ้ำได้ของมาตรวัดมวลโดยตรงต้องไม่เกินร้อยละ ๐.๒ของปริมาณที่ทดสอบ กรณีใช้วัดก๊าซที่มีสถานะเป็นไอความสามารถในการทำซ้ำได้ของมาตรวัดมวลโดยตรงต้องไม่เกินร้อยละ ๐.๘ ของปริมาณที่ทดสอบข้อ ๑๓ ให้ยกเลิกความในข้อ ๘๙ แห่งกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิตอัตราเผื่อเหลือเผื่อขาดและคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖ ซึ่งแก้ไขเพิ่มเติมโดยกฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ชนิด ลักษณะ รายละเอียดของวัสดุที่ใช้ผลิตอัตราเผื่อเหลือเผื่อขาดและคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว (ฉบับที่ ๒) พ.ศ. ๒๕๔๗ และให้ใช้ความต่อไปนี้แทนข้อ ๘๙ อายุคำรับรองของเครื่องชั่งตวงวัดให้เป็นไปตามตารางดังต่อไปนี้เครื่องชั่งตวงวัดอายุคำรับรอง(นับตั้งแต่วันที่ให้คำรับรอง)๑. เครื่องวัดความชื้นข้าว๒ ปี๒. มาตรวัดปริมาตรน้ำมันเชื้อเพลิงตามสถานีบริการ๒ ปี๓. มาตรวัดปริมาตรน้ำมันเชื้อเพลิงที่ใช้ในการขายส่ง๒ ปี๔. เครื่องชั่งไม่อัตโนมัติที่ติดตรึงกับที่ ซึ่งมีพิกัดกำลังตั้งแต่ ๒๐ เมตริกตันขึ้นไป๒ ปี๕. มาตรวัดมวลโดยตรง๒ ปี๖. เครื่องชั่งตวงวัดทุกชนิดที่ให้คำรับรองโดยผู้ซ่อม๖๐ วันให้ไว้ ณ วันที่ ๑๙มีนาคม พ.ศ. ๒๕๕๒พรทิวา นาคาศัยรัฐมนตรีว่าการกระทรวงพาณิชย์หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่กฎกระทรวงกำหนดเครื่องวัดที่อยู่ในบังคับแห่งพระราชบัญญัติมาตราชั่งตวงวัด พ.ศ. ๒๕๔๒ชนิด ลักษณะ รายละเอียดของวัสดุที่ใช้ผลิต อัตราเผื่อเหลือเผื่อขาด และคำรับรองของเครื่องชั่งตวงวัดและหลักเกณฑ์และวิธีการจดทะเบียนเครื่องหมายเฉพาะตัว พ.ศ. ๒๕๔๖ซึ่งใช้กำกับดูแลเครื่องตวงน้ำมันเชื้อเพลิงชนิดสูบมาตรวัดปริมาตรน้ำมันเชื้อเพลิงตามสถานีบริการ และมาตรวัดมวลโดยตรงยังไม่ครอบคลุมถึงมาตรวัดมวลโดยตรงที่ใช้วัดหาค่ามวลของก๊าซที่มีสถานะเป็นไอเครื่องตวงน้ำมันเชื้อเพลิงชนิดสูบที่มีอุปกรณ์เป็นเครื่องหยอดเหรียญสอดธนบัตรหรือบัตรเครดิต และมาตรวัดปริมาตรน้ำมันเชื้อเพลิงตามสถานีบริการที่มีอุปกรณ์ควบและอุปกรณ์เสริมเป็นเครื่องหยอดเหรียญสอดธนบัตร หรือบัตรเครดิต สมควรปรับปรุงกฎกระทรวงดังกล่าวโดยกำหนดเครื่องชั่งตวงวัดที่อยู่ในบังคับแห่งพระราชบัญญัติมาตราชั่งตวงวัด พ.ศ.๒๕๔๒ ชนิด ลักษณะ รายละเอียดของวัสดุที่ใช้ผลิต อัตราเผื่อเหลือเผื่อขาด และอายุคำรับรองของเครื่องชั่งตวงวัดให้ครอบคลุมถึงมาตรวัดมวลโดยตรง เครื่องตวงน้ำมันเชื้อเพลิงหรือมาตรวัดปริมาตรน้ำมันเชื้อเพลิงดังกล่าวข้างต้นด้วย จึงจำเป็นต้องออกกฎกระทรวงนี้ปริยานุช/ผู้จัดทำ๒๑ เมษายน ๒๕๕๒[๑] ราชกิจจานุเบกษาเล่ม ๑๒๖/ตอนที่ ๒๓ ก/หน้า ๔/๘ เมษายน ๒๕๕๒